钦定古今图书集成/明伦汇编/皇极典/第172卷 > 夏后氏
## 钦定古今图书集成/明伦汇编/皇极典/第172卷 > 夏后氏

夏后氏建国，其天子皆称帝。〈按据五帝三王之说夏商周皆称王唯史记夏
殷本纪仍称帝今从正史〉

按：《史记夏本纪》：“夏禹名曰《文命》。”

〈注〉《谥法》曰：“受禅成功曰禹。”《索隐》曰：《尚书》云：“文命敷于四海。”孔安国云：“外布文德教命”，不云是禹名。太史公皆以“放勋重华文命”为名。孔又云：“虞氏，舜名”，则尧、舜、禹、汤皆名矣。盖古质帝王之号皆以名，后代因其行，追而为谥，其实禹是名。

帝禹子。帝启，帝启子。帝太康，帝太康弟。帝中康，帝中
康子。帝相，帝相子帝少康，帝少康子。帝予，帝予子。帝
槐，帝槐子。帝芒，帝芒子。帝泄，帝泄子。帝不降，帝不降
弟帝扄，帝扄子。帝廑，帝廑崩，立，帝不降之子帝孔甲，
帝孔甲子帝皋，帝皋子帝发，帝发子帝履癸，是为桀。
按《汉书律历志》：伯禹、帝糸曰：“颛顼五世而生鲧，鲧生”
禹。虞舜嬗以天下，天下号曰《夏后氏》。

按《风俗通》：“禹者，辅也。辅续舜后，庶绩洪茂。”